**คำนำ**

คู่มือการป้องกันผลประโยชน์ทับซ้อนเล่มนี้ ได้รวบรวมหลักการและแนวคิดที่เป็นสากลพร้อมข้อเสนอแนะแนวทางการประยุกต์ใช้เพื่อการบริหารจัดการผลประโยชน์ทับซ้อน และผลประโยชน์สาธารณะที่มีผลต่อการปฏิบัติหน้าที่ของเจ้าหน้าที่ภาครัฐ กล่าวคือ เป็นสถานการณ์ที่เจ้าหน้าที่ของรัฐมีผลประโยชน์ส่วนตนอยู่ และได้ใช้อิทธิพลตามอำนาจหน้าที่และความรับผิดชอบ เพื่อให้เกิดประโยชน์ส่วนตัวโดยก่อให้เกิดผลเสียต่อผลประโยชน์ส่วนรวม มีหลากหลายรูปแบบ ไม่จำกัดอยู่ในรูปของตัวเงิน หรือทรัพย์สินเท่านั้น แต่รวมถึงผลประโยชน์อื่นๆ ที่ไม่ใช่ในรูปตัวเงินหรือทรัพย์สิน จึงถือได้ว่าปัญหาการมีผลประโยชน์ทับซ้อนเป็นการทุจริตคอร์รัปชั่นประเภทหนึ่งเพราะเป็นการแสวงหาผลประโยชน์ส่วนบุคคล โดยการละเมิดต่อกฎหมาย หรือจริยธรรมด้วยการใช้อำนาจในตำแหน่งหน้าที่ไปแทรกแซงการใช้ดุลพินิจในการตัดสินใจของเจ้าหน้าที่รัฐ จนทำให้เกิดการละทิ้งคุณธรรม จริยธรรมในการปฏิบัติหน้าที่สาธารณะ ขาดความเป็นอิสระ ความเป็นกลาง และความเป็นธรรมจนส่งผลกระทบต่อประโยชน์สาธารณะของส่วนรวม และทำให้ประโยชน์หลักขององค์กร หน่วยงาน สถาบันและสังคมต้องสูญเสียไปไม่ว่าจะเป็นผลประโยชน์ทางการเงินและทรัพยากรต่างๆ คุณภาพการให้บริการ ความเป็นธรรม ในสังคมรวมถึงคุณค่าอื่นๆ ด้วย

องค์การบริหารส่วนตำบลดอนดู่ จึงเล็งเห็นความสำคัญในการจัดทำคู่มือเล่มนี้ เพื่อช่วยป้องกันและสะท้อนให้เห็น ถึงหลักการแนวคิดพร้อมข้อเสนอแนะแนวทางการประยุกต์ใช้คู่มือการป้องกันผลประโยชน์ทับซ้อนเพื่อมิให้เกิดปัญหาการทุจริตประพฤติมิชอบ ปัญหาการขาดหลักธรรมาภิบาลและเป็นอุปสรรคต่อการ

พัฒนาประเทศ

หวังเป็นอย่างยิ่งว่าคู่มือเล่มนี้ จะเป็นประโยชน์ต่อผู้บริหาร ข้าราชการ และเจ้าหน้าที่ของ

องค์การบริหารส่วนตำบลดอนดู่ ทุกระดับทุกคน และผู้ที่สนใจศึกษาแนวทางเกี่ยวกับการปฏิบัติงาน เพื่อป้องกันผลประโยชน์ทับซ้อนในการบริหารและเพื่อให้การปฏิบัติงานมีประสิทธิภาพสูงสุดต่อไป

คณะผู้จัดทำ

สำนักงานปลัด

องค์การบริหารส่วนตำบลดอนดู่

**สารบัญ**

**หน้า** **เรื่อง**

บทที่ 1 บทนำ 1

บทที่ 2 ความหมายและรูปแบบของผลประโยชน์ทับซ้อน 4

บทที่ 3 การปฏิบัติตามคู่มือการป้องกันผลประโยชน์ทับซ้อน 8

บทที่ 4 มาตรการทางกฎหมายที่เกี่ยวกับการป้องกันผลประโยชน์ทับซ้อน 12